Unionin yleisen tuomioistuimen tuomio (toinen jaosto) 21.4.2021 – Foundation for the Protection of the Traditional Cheese of Cyprus named Halloumi vastaan EUIPO – Fontana Food (GRILLOUMI)

(asia T-555/19)

(EU-tavaramerkki – Väitemenettely – Hakemus sanamerkin GRILLOUMI rekisteröimiseksi EU-tavaramerkiksi – EU‑yhteisömerkiksi rekisteröity aikaisempi sanamerkki HALLOUMI – Suhteellinen hylkäysperuste – Sekaannusvaara – Maineen loukkaus – Asetuksen (EY) N:o 207/2009 8 artiklan 1 kohdan b alakohta ja 5 kohta (joista on tullut asetuksen (EU) 2017/1001 8 artiklan 1 kohdan b alakohta ja 5 kohta))

1. EU-tavaramerkki – EU-tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman yhteisömerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Arviointiperusteet (Neuvoston asetuksen N:o 207/2009 8 artiklan 1 kohdan b alakohta ja 66 artiklan 1 kohta) (ks. 32–34 kohta)

2. EU-tavaramerkki – EU-tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Asianomaisten tavaroiden tai palvelujen samankaltaisuus – Arviointiperusteet – Tavaroiden tai palvelujen toisiaan täydentävä luonne (Neuvoston asetuksen N:o 207/2009 8 artiklan 1 kohdan b alakohta) (ks. 42 ja 44 kohta)

3. EU-tavaramerkki – EU-tavaramerkin määritelmä ja hankkiminen – Suhteelliset hylkäysperusteet – Väite, jonka on tehnyt sellaisen aikaisemman tavaramerkin haltija, joka on sama tai samankaltainen kuin haettu tavaramerkki ja joka on rekisteröity samoja tai samankaltaisia tavaroita tai palveluja varten – Sekaannusvaara haetun tavaramerkin ja aikaisemman tavaramerkin välillä – Sanamerkki GRILLOUMI ja yhteisömerkiksi rekisteröity sanamerkki HALLOUMI (Neuvoston asetuksen N:o 207/2009 8 artiklan 1 kohdan b alakohta) (ks. 43, 45, 46 ja 50–52 kohta)

4. EU-tavaramerkki – Muutoksenhakumenettely – Kanne unionin tuomioistuimissa – Unionin yleisen tuomioistuimen toimivalta – Valituslautakuntien tekemien päätösten laillisuusvalvonta – Asian tosiseikkojen oikeudellisen luonnehdinnan valvonta – Valituslautakunnan suorittaman sekaannusvaaraa koskevan arvioinnin valvonta – Tilanne, jossa ei ole riitautettu toteamuksia, jotka liittyvät mainitun vaaran arvioinnin kannalta olennaisiin tekijöihin – Vaikutus (Neuvoston asetuksen N:o 207/2009 65 artiklan 2 kohta ja 76 artikla) (ks. 47–49 kohta)

Aihe

Kanne, joka on nostettu EUIPO:n neljännen valituslautakunnan 29.5.2019 tekemästä päätöksestä (asia R 1355/2018‑4), joka koskee Foundation for the Protection of the Traditional Cheese of Cyprus named Halloumin ja Fontana Foodin välistä väitemenettelyä

Ratkaisu

1) Euroopan unionin teollisoikeuksien viraston (EUIPO) neljännen valituslautakunnan 29.5.2019 tekemä päätös (asia R 1355/2018‑4), joka koskee Foundation for the Protection of the Traditional Cheese of Cyprus named Halloumin ja Fontana Food AB:n välistä väitemenettelyä, kumotaan.

2) EUIPO vastaa omista oikeudenkäyntikuluistaan, ja se velvoitetaan korvaamaan Foundation for the Protection of the Traditional Cheese of Cyprus named Halloumin oikeudenkäyntikulut.